12.6.2023 г.
BG
Официален вестник на Европейския съюз
C 204/31
Нова национална страна на разменни евромонети (2023/C 204/10)
Национална страна на новата възпоменателна разменна монета с номинал 2 евро, емитирана от Сан Марино Разменните евромонети са законно платежно средство в цялата еврозона.
Комисията публикува описание на изображенията на всички нови монети, за да уведоми обществеността и всички работещи с монети лица (1).
В съответствие със заключенията на Съвета от 10 февруари 2009 г. (2) държавите членки от еврозоната и държавите, сключили парично споразумение с Европейския съюз относно емитирането на евромонети, разполагат с правото да емитират възпоменателни разменни евромонети при определени условия, сред които e използването единствено на монети с номинал 2 евро.
Тези монети притежават техническите характеристики на обикновените разменни монети от 2 евро, но на националната си страна имат възпоменателен мотив с ясно изразена символика за конкретната държава или за Европа като цяло.
Емитираща държава: Сан Марино Тема на възпоменанието: 500-годишната от смъртта на Перуджино.
Описание на изображението: Изображението показва в центъра Дева Мария с Младенеца, детайл от картината на Перуджино „Мадона с младенеца, свети Себастиан и свети Йоан Кръстител“, съхранявана в галериите Уфици (Флоренция).
Вляво са надписът „PERUGINO“, датите „1523“ и „2023“ и знакът на монетния двор „R“.
Вдясно е изписано името на емитиращата държава „SAN MARINO“, а долу вдясно са поместени инициалите на автора Maria Angela Cassol, „MAC“.
По външния пръстен на монетата са изобразени дванадесетте звезди на европейското знаме.
Приблизителен тираж на емисията: 56 000 Дата на емисията: април 2023 г.
(1) Вж.
ОВ C 373, 28.12.2001 г., стр. 1, за националните страни на всички монети, емитирани през 2002 г. (2) Вж.
Заключенията на Съвета по икономически и финансови въпроси от 10 февруари 2009 г. и Препоръката на Комисията от 19 декември 2008 г. относно общи насоки за националните страни и емитирането на разменни евромонети (ОВ L 9, 14.1.2009 г., стр. 52).